De to mænd, der tidligere på formiddagen forsvandt er nu fundet langt ude på havet. Det var de to mænd, der selv ringede efter hjælp.

Mandag formiddag forsvandt to mænd omkring Hou mole i en skydepram. Beredskabscenter Aalborg og Kystredningstjenesten satte hurtigt en eftersøgning i gang, der blandt andet også omfattede en redningshelikopter. De to mænd først i 50'erne er nu fundet og blev fragtet i land med redningsbåd fra fra Sæby Redningsstation, fortæller Beredskabscenter Aalborg. Det var selv de to mænd, der klokken 9:39 ringede efter hjælp og anmeldte episoden. De var taget ud mandag morgen for at jagte ænder. Men de to kom tilsyneladende for langt ud og ringede efter hjælp. Tilstanden hos de to mænd er er efter omstændighederne god.